钦定古今图书集成/明伦汇编/交谊典/第069卷 > 春秋四传 > 《八年盟洮》
## 钦定古今图书集成/明伦汇编/交谊典/第069卷 > 春秋四传 > 《八年盟洮》

《春秋》“春王正月，公会王人、齐侯、宋公、卫侯、许男、曹伯、
陈世子款盟于洮。郑伯乞盟。”

《公羊传》：“乞盟者何？处其所而请与也。其处其所而请
与奈何？盖酌之也。”

〈注〉酌，挹也。时郑伯欲与楚，不肯自来盟处，其国遣使挹取其血，而请与之约束，无汲汲慕中国之心，故抑之，使若叩头乞盟者也。不录使者，方抑郑伯使若自来也。不盟不为大恶者，古者不盟也。

《糓梁传》以向之逃归乞之也。

〈注〉向谓五年逃首戴之盟，齐桓为兵车之会，于此乃震服，惧不得盟，故乞得与之。不录使者，使若郑伯自来，所以抑一人之恶，申众人之善

之也。

〈注〉汋血而与之。